โตโยต้า เปิดตัว All new Sienta ใหม่ เคาะราคาเริ่มต้น 7.5 แสน
โตโยต้า เปิดตัว รถยนต์นั่งอเนกประสงค์รูปแบบใหม่ All new Sienta มาพร้อมฟังก์ชั่นครบครัน มุ่งตอบโจทย์ทุกไลฟ์สไตล์ ขับขี่คล่องตัว-ประหยัดน้ำมัน มีให้เลือก 2 รุ่น เคาะราคา 7.5 และ 8.5 แสนบาท ตั้งเป้ายอดขายปีนี้ 1,700 คัน ,วันที่ 17 ส.ค. 59 มร.เคียวอิจิ ทานาดะ เจ้าหน้าที่บริหาร บริษัท โตโยต้า มอเตอร์ คอร์ปอเรชั่น และกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวภายในงานเปิดตัวรถยนต์นั่งอเนกประสงค์รูปแบบใหม่ All new SientaBring it All ซึ่งได้เปิดตัวครั้งแรกที่ประเทศญี่ปุ่น ในปี 2558 ประสบความสำเร็จด้วยยอดขายกว่า 61,100 คัน และติดอันดับ 1 ใน 5 ของตลาดรถยนต์ครึ่งปีแรกที่ญี่ปุ่น ว่า All new Sienta คือ หนึ่งในความภูมิใจที่ตั้งใจนำเสนอให้กับลูกค้าชาวไทย เพื่อเติมเต็มตลาดรถยนต์นั่งอเนกประสงค์ ด้วยดีไซน์โฉบเฉี่ยว ทันสมัย ภายใต้แนวคิดอิสระและแตกต่าง คุ้มค่าด้วยประโยชน์ใช้สอยครบครัน ควบคู่ไปกับสมรรถนะการขับขี่ที่สนุกสนานเหนือระดับจากรถยนต์นั่งอเนกประสงค์ที่มีอยู่ในปัจจุบัน,ด้าน มร.ฮิโรชิ คายุคาวะ หัวหน้าวิศวกร บริษัท โตโยต้า มอเตอร์ คอร์ปอเรชั่น ประเทศญี่ปุ่น เปิดเผยด้วยว่า All new Sienta เป็นการออกแบบด้วยรูปลักษณ์ดีไซน์ใหม่ล้ำสมัยทั้งคัน โดยได้แรงบันดาลใจจาก Urban Trekking Shoes หรือ รองเท้าเดินป่าสมัยใหม่ จากรูปทรงและเส้นสายรองเท้า สะท้อนให้เห็นถึงคนรุ่นใหม่ที่รักการท่องเที่ยว ประกอบกับไลฟ์สไตล์ที่มีความหลากหลาย,All new Sienta ได้ออกแบบให้มี 3 แถว 7 ที่นั่ง ภายในห้องโดยสารกว้างขวาง เน้นเรื่องประโยชน์ใช้สอย และความสะดวกสบายในการใช้งานเป็นหลัก โดยรถยนต์นั่งอเนกประสงค์รูปแบบใหม่ All new Sienta ภายใต้แนวคิด Bring it All สนุกเต็มที่ ชีวิตเต็มสไตล์ มีจุดเด่น 4 จุดหลัก ดังนี้,1. Bring style ดีไซน์โดดเด่นทุกมุมมอง ภายนอกเต็มเปี่ยมด้วยเส้นสายโฉบเฉี่ยว ภายในเน้นความเรียบหรู ลงตัวทุกมิติ,2. Bring out feeling ภายใน ครบครันทุกฟังก์ชั่น ตอบสนองทุกความต้องการใช้งานด้วยฟังก์ชั่นหลากหลาย อุปกรณ์อำนวยความสะดวกครบครัน,3. Bring all happiness ฟังก์ชั่น ตอบทุกความสุข ด้วยประตูข้างสไลด์อัตโนมัติ รวมถึงห้องโดยสารขนาดใหญ่ สามารถปรับพับเบาะแถวสองและสาม เพื่อเก็บสัมภาระขนาดใหญ่,4. Bring it on ขับสนุก ควบคุมได้ดั่งใจ กับเครื่องยนต์ 1.5 ลิตร Dual VVT-i ประกอบกับระบบเกียร์อัตโนมัติแบบ CVT พร้อมระบบ Sport Sequential 7 สปีด เพื่อให้การขับขี่สนุกทุกเส้นทาง ทั้งยังช่วยประหยัดน้ำมันเชื้อเพลิงได้ด้วย,นอกจากนี้ ได้มีการเปิดตัวพรีเซ็นเตอร์ All new Sienta อย่าง ปู ไปรยา ลุนด์เบิร์ก เพื่อสะท้อนภาพลักษณ์ที่โดดเด่นของรถยนต์อีกด้วย,อย่างไรก็ตาม โตโยต้า จะเปิดตัว All new Sienta อย่างเป็นทางการ ที่งาน บางกอก อินเตอร์ เนชั่นแนล แกรนด์ มอเตอร์ เซลส์ ณ ศูนย์นิทรรศการและการประชุม ไบเทค บางนา กรุงเทพ ระหว่างวันที่ 20-28 ส.ค.นี้ โดย All new Sienta มีให้เลือกทั้งหมด 2 รุ่น 4 สี ซึ่งรุ่นมาตรฐาน 1.5 V เกียร์อัตโนมัติ ราคา 750,000 บาท และรุ่น 1.5 G เกียร์อัตโนมัติ ราคา 865,000 บาท ตั้งเป้ายอดขายปีนี้ที่ 1,700 คัน.
โตโยต้า เปิดตัว รถยนต์นั่งอเนกประสงค์รูปแบบใหม่ All new Sienta มาพร้อมฟังก์ชั่นครบครัน มุ่งตอบโจทย์ทุกไลฟ์สไตล์ ขับขี่คล่องตัว-ประหยัดน้ำมัน มีให้เลือก 2 รุ่น 4 สี ตั้งเป้ายอดขายปีนี้ 1,700 คัน 
โตโยต้า,TOYOTA,TOYOTA All new Sienta,โตโยต้ารุ่นใหม่,รถยนต์โตโยต้า,โตโยต้า มอเตอร์ ประเทศไทย,รถยนต์นั่งอเนกประสงค์,ตลาดรถยนต์,เคียวอิจิ ทานาดะ,All new Sienta,ข่าว,ข่าวเศรษฐกิจ,ไทยรัฐออนไลน์